
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 47618 

Έγκριση πολεοδομικής μελέτης της πολεοδομικής ενότητας 1; περιο¬ 
χής Λαμπέτι, τόυ δήμου Πύργου (Ν. Ηλείας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1, 4), 6 (παρ. 1, 4, 5 και 6) και 
7 (παρ. 1, 2 και 4), του ν. 1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις». (Α’ 33), όπως το 
άρθρο 6 τροποποιήθηκε με την παρ. 2 του άρθρου 8 του ν. 1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών» (Α’ 4). 

2. Τις διατάξεις των άρθρων 1, 2, 3 και 11 του ν.δ/τος της 
17.7.1923 «Περί σχεδίων πόλεων κ.λπ» (Α' 228) όπως μεταγενέστερα 
τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9 και 16 του ν. 1577/ 
1985 «Γενικός Οικοδομικός Κανονισμός» (Α' 210), όπως τροποποιή¬ 
θηκαν με το άρθρο 13 (παρ. 1, 2, 3) του ν. 1647/1986 «Οργανισμός 
•Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (Α' 141) και το άρθρο 1 (παρ. 3,4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλλες σχετι¬ 
κές διατάξεις» (Α' 91). 

4. Τις διατάξεις της παραγράφου 1 του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την 35158/1780/10.5.1988 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου του δήμου Πύργου (Ν. Ηλείας)» (Δ' 598). 

6. Την 34956/1710/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος της πολεοδομικής ενότητας 1, περιοχή Λαμπέτι του 
δήμου Πύργου (Ν. Ηλείας)». 

7. Τις 166 έως 221/1989 γνωμοδοτήσεις του Δημοτικού Συμβου¬ 
λίου Πύργου. 

8. Την 3/πρακτ. 8/11.12.1989 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Ηλείας. 

9. Την 251/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

„ Άρθρο 1. 

1. Εγκρίνεται το πολεοδομικό σχέδιο της πολεοδομικής ενότητας 1, 
περιοχή Λαμπέτι, του δήμου Πύργου (Ν. Ηλείας) ως εξής: 

α. Του.τμήματος που είναι οικισμός προϋφιστάμενος του έτους 1923 


και έχει χαρακτηρισθεί ως πυκνοδομημένο με την 34956/1710/ 
1990 απόφαση του Υπουργού Περιβάλλοντος, Χωροταξίας και Δημο¬ 
σίων Έργων, με τις διατάξεις του ν.δ/τος της 17.7.1923. 

β. Των λοιπών τμημάτων της που είναι αραιοδομημένα και αδό- 
μητα, με τις διατάξεις του ν. 1337/1983, με τον καθορισμό στις παρα¬ 
πάνω περιοχές (εδ. α, β), οικοδομήσιμων χώρων, οδών, πεζοδρόμων, 
κοινόχρηστων χώρων, πλατειών, χώρων στάθμευσής αυτοκινήτων, 
παιδικών 1 χαρών, χώρου ανέγερσης εκκλησίας και πνευματικού κέ¬ 
ντρου, χώρου ιερού ναού, βρεφονηπιακού σταθμού, αθλητικών εγκατα¬ 
στάσεων, όπως οι ρυθμίσεις αυτές φαίνονται στα οκτώ (8) σχετικά πρω¬ 
τότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
47618/1990 πράξη του και που αντίτυπό τους σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός των περιοχών των οποίων το πολεοδομικό σχέδιο εγκρίνε- 
ται με την παρ. ιβ και καθορίζονται οι όροι και περιορισμοί δόμησης της 
περιοχής της οποίας το σχέδιο εγκρίνεται με την παρ. Ια. 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 

διαγράμματα με το στοιχείο ΟΤΑ επιτρέπεται η χρήοη γενικής κατοι¬ 
κίας όπως προσδιορίζεται με το άρθρο 3 του από 23.2.1987 π.δ/τος 
(Δ' 166). , 

2. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο ΚΑ επιτρέπεται η χρήση κεντρικής λειτουρ¬ 
γίας, όπως προσδιορίζεται με το άρθρο 4 του από 23.2.1987 π.δ/τος 
(Δ' 166). 

3. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας, όπως προσδιορίζεται με το άρθρο 2 του ως άνω π.δ/ 
τος. 

Άρθρο 4 ; 

Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων το πολεοδομικό σχέδιο εγκρίνεται με την πα¬ 
ράγραφο 1 β του άρθρου 1 του παρόντος, επιβάλλεται προκήπιο πλάτους 
τριών (3) και πέντε (5) μέτρων όπως φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς I και- 
II, όπως φαίνονται στα ίδια διαγράμματα ως εξής: 

Α. Τομέας I (πυκνοδομημένος οικισμός προ του έτους 1923). 

1. Ελάχιστο πρόσωπο: δεκατρία (13) μ. 

Ελάχιστο εμβαδόν: τριακόσια (300) τ.μ. 

. 2. Κατά παρέκκλιση της προηγουμένης παραγράφου θεωρούνται άρ- 


I 

τια και οικοδομήσιμα: 

α.' Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

β) Τα οικόπεδα τα οποία στις 25.7.1979, ημέρα δημοσίευσής του 
από 19.7.1979 π.δ/τος (Δ’ 401) είχαν: 

Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν πενήντα (150) τ.μ. 

γ) Τα οικόπεδα τα οποία στις 2.7.1968, ημέρα δημοσίευσης του από 
15.6.1968 π.δ/τος (Δ' 111) είχαν: 

Ελάχιστο πρόσωπο: έξι (6) μέτρα 

Ελάχιστο εμβαδόν: ογδόντα (80) τ.μ. 

3. Επιπλέον των προϋποθέσεων των παρ. 1 και 2, τα οικόπεδα θεω¬ 
ρούνται άρτια και οικοδομήσιμα, εφόσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 50 τ.μ. και ελά¬ 
χιστη πλευρά 5 μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου ορίζεται: 

α) Συντελεστής δόμησης ένα·(1) για οικόπεδα εμβαδού μικρότερου 
των 300 τ.μ. εφόσον η συνολική επιφάνεια ορόφων δεν υπερβαίνει τα 
240 τ.μ. 

β) Συντελεστής δόμησης ένα και είκοσι (1,20) για οικόπεδα εμβαδού 
μικρότερου των 200 τ.μ. εφόσον η συνολική επιφάνεια ορόφων δεν 
υπερβαίνει τα 200 τ.μ. και 

γ) Συντελεστής δόμησης ένα και σαράντα (1,40) για οικόπεδα εμβα¬ 
δού κάτω των 100 τ.μ., εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. 

7. Μέγιστο επιτρεπόμενο ύψος των κτιρίων οκτώ και μισό (8,5) μέ- 

τρα. . 

. 8. Σε περίπτωση κατασκευής στέγης το ύψος της δεν επιτρέπεται να 
υπερβαίνει τα 1,60 μέτρα. 

Β. Τομέας II (αραιοδομημένη και αδόμητη περιοχή) 

1. Ελάχιστο πρόσωπο: δεκαέξι (16) μ. 


Ελάχιστο εμβαδόν: πεντακόσια (500) τ.μ. 

2. Κατά παρέκκλιση της.προηγουμένης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: δεκατρία (13) μ. 

Ελάχιστο εμβαδόν: τριακόσια (300) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν: 

Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα, εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 τ.μ. και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα. 

7. Σε περίπτωση κατασκευής στέγης το ύψος της δεν επιτρέπεται να 
υπερβαίνει τα 1,60 μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 



«ΟΜΑΡΧΙ* 

• , , αρΧιτι κτων 

